Paris Saint-Germain vil ha Mykjåland
– Jeg har vært veldig sikker og veldig tilfreds med avgjørelsen om å legge opp, og var aldri i tvil. Men så kom plutselig dette på banen, og jeg må innrømme at det rokker litt ved avgjørelsen, sier Mykjåland til Kristiansands Avis. Lene Mykjåland var i Paris i helgen og venter på et konkret tilbud fra den franske klubben - som slo ut LSK av Champions League nylig. – Jeg får se på tilbudet hva jeg konkret har å forholde meg til, så må jeg prate med kjæresten og de rundt meg, og finne ut om jeg er klar for dette, sier Lene Mykjåland til VG. – Hun har tekniske ferdigheter få norske spillere kan vise maken til, og kunne trolig spilt seg inn på omtrent alle landslag, sier VGs fotballekspert Trond Johannessen. I august: – Denne sesongen blir min siste. – Og hun vil ha godt av et miljøskifte til et av Europas beste lag, det vil trolig gjøre henne veldig godt. Det er ingen utfordringer igjen for Mykjåland i den norske Toppserien. Det er også meget godt nytt for det norske landslaget dersom Mykjåland nå velger å fortsette karrieren, mener Johannessen. Cupfinalen med Lillestrøm skulle ha vært hennes farvel med fotballen. Men nå må hun tenke seg nøye om etter tilbudet fra Frankrikes nest beste lag, bak Ada Hegerbergs Lyon. Les også: Hegerberg og Ronaldo kåret til årets spillere i Europa. Så sent som i fjor var Paris SG i finalen i Champions League og tapte for Frankfurt. Hegerbergs Lyon vant sist sesong. – Det er såpass attraktivt at jeg føler det blir dumt å si nei før jeg vet helt sikkert hva det går ut på. Grunnen til at jeg går ut med dette nå er at jeg har vært åpen om det til alle rundt meg, sier Mykjåland til Kristiansands Avis. Til VG sier hun: – Dette kom like overraskende på meg som på alle andre. Jeg landet en stor avgjørelse om å legge opp og har vært trygg og fornøyd med den avgjørelsen. Så kommer dette ut av det blå og rokker ved det hele! Hun har oppnådd alt som det er mulig å oppnå i norsk fotball: fire cupmesterskap og fem seriegull med Røa og Lillestrøm. Det ligger an til ligamesterskap nummer seks i år - og LSK er også i cupfinalen. Hun var også med på EM-sølvet i 2013. Mykjåland hadde et kort utenlandsopphold i amerikanske Washington Freedom i 2010.
Lene Mykjåland (29) bestemte seg for å legge opp. Nå vil det franske storlaget Paris Saint-Germain ha henne. Da må sørlendingen i tenkeboksen.